Javnost rada

Sukladno Zakonu o pravu na pristup informacijama (Narodne novine, br.25/13, 85/15 i 69/22), Dom za starije osobe Knin (u daljnjem tekstu – Dom) osigurava javnost rada Upravnog vijeća objavom skraćenih zapisnika sa sjednica, odluka i akata, donesenih na sjednici Upravnog vijeća, osim informacija za koja postoje ograničenja prava na pristup prema odredbama tog Zakona, te objavom podataka o dnevnom redu i vremenu održavanja sjednica Upravnog vijeća Doma, kao i mogućnosti neposrednog uvida u rad Upravnog vijeća.
Javnost ima pravo na prisustvovanje sjednicama Upravnog vijeća Doma ako sjednica nije zatvorena za javnost zbog ograničenja prava na pristup informacijama sukladno Zakonu o pravu na pristup informacijama.
Obavijest o mjestu i vremenu održavanja sjednica Upravnog vijeća s dnevnim redom, koje su otvorene za javnost, objavit će se u pravilu 3 dana prije planiranog održavanja sjednice na mrežnoj stranici Doma, osim u slučajevima hitnog sazivanja sjednice, kada će se objaviti istovremeno s upućivanjem poziva članovima Upravnog vijeća.
Na sjednicama Upravnog vijeća Doma koje su, u skladu s odredbama navedenog Zakona, otvorene za javnost omogućeno je prisustvovanje 1 (jedne) osobe. U slučaju prijave većeg broja građana, predsjednik Upravnog vijeća vodit će računa o redoslijedu prijava te će s obzirom na redoslijed prijava izdati dopuštenje za prisustvovanje sjednici.
Sudjelovanje javnosti na sjednici provodi se bez mogućnosti sudjelovanja u raspravama i bez prava odlučivanja, uz osobnu iskaznicu te uz prethodnu najavu. Prijave za prisustvovanje sjednici mogu se podnijeti u roku 2 dana od objave obavijesti o mjestu i vremenu održavanja sjednice Upravnog vijeća otvorene za javnost, a u slučaju hitnog sazivanja sjednice mogu se podnijeti najkasnije dan prije održavanja sjednice.
U svrhu prijave za prisustvovanje potrebno je Službeniku za informiranje Doma dostaviti ispunjeni Zahtjev za prisustvovanje na sjednici Upravnog vijeća na jedan od sljedećih načina:
· putem elektroničke pošte na soc.rad@domzastarije-knin.hr 
· poštom ili donijeti osobno u pisarnicu na adresu Dom za starije osobe Knin, Kneza Domagoja 5, 22 300 Knin, radnim danom od 8.00 do 15.00 sati 

